
I. Semnificațiile duhovniceşti ale sărbătorilor. 


Sărbătorile reprezintă atât în viaţa Bisericii, cât şi a credin- 
cioşilor în particular, Popasuri duhovniceşti în care ne întâlnim cu 
Dumnezeu Cel minunat întru sfinţii Săi. Ele sunt zile şi spaţii sfinte 
în care omul credincios contemplă şi se minunează. Apărute datorită 
necesităţilor spirituale ale omului, de a preamări pe Dumnezeu, 
arătându-l recunoştinţă, şi de a lăuda pe sfinţi, ele corespund datu- 
lui ontologic al ființei umane, acela de a fi o fiinţă care sărbătoreşte, 
celebrează. Starea de serbare este o stare de contemplare. Cu această 
stare omul apare în istorie şi tot cu ea intră în veşnicie. Când Adam 
s-a trezit din somnul greu, adus asupra lui de Dumnezeu, el a con- 
templat pe femeia sa, contempland astfel pe Ziditorul ei: „lată aces- 
ta-i os din oasele mele, şi carne din carnea mea, ea se va numi, fe- 
meie, pentru că este luată din bărbatul ei” (Facere 2,23), iar psal- 
mistul minunându-se de făpturile lui Dumnezeu, exclamă: „Cât s-au 
mărit lucrurile Tale, Doamne, toate cu înţelepciune le-ai, facut...” 
(Psalmul 103, 25). 


Exemple de acest fel, din care reiese că omul contemplă maretiile 
lui Dumnezeu, se întâlnesc şi în alte locuri din Sfânta Scriptură, dar 
cel mai grăitor text, din care vedem că petrecerea în prezenţa lui 

Dumnezeu este o sărbătoare şi, drept urmare o stare de contemplare, 
este cel care ne relatează evenimentul schimbării la faţă a Mântui- 
torului, pe Muntele Tabor, în prezenţa a trei dintre ucenicii Săi: Petru, 
Iacob şi loan. Acolo fata Mântuitorului a strălucit ca soarele şi 
veşmintele Lui s-au făcut albe ca lumina, iar El vorbea cu Moise si 
cu Ilie, care s-au arătat. Intervenţia Sfântului Petru este revelatoare 
pentru tema de fata: „Și când s-au despărțit ei de El (Moise şi Ilie), 
Petru a zis către lisus: Învăţătorule, bine este ca noi să fim aici şi 
să facem trei colibe: tie, una lui Moise si una lui Ilie, neştiind ce 
spune ” (Luca 9, 33). Acest bine la care se referă Sfântul Petru este 
starea de pace şi bucurie duhovnicească trăite în prezenţa lui Dumnezeu, 
invaluiti de harul Lui. În starea de contemplare, tăcerea sau negrăitul 
exprimă mai mult decât cuvintele, de aceea pătrunderea în cunoaşterea 
lui Dumnezeu şi experimentarea prezenţei Lui au fost definite ca un 
adânc de tăcere. Experienţa pe care Apostolii au avut-o pe Tabor se 
prelungeşte şi se actualizează în cultul divin, în special în Sfânta Litur- 
ghie, împărtăşindu-se de ea fiecare credincios. În finalul Sfintei Litur- 
ghii, în ortodoxie, după ce ne-am împărtăşit cu Trupul şi Sângele 
Domnului, cântăm: „Am văzut Lumina cea adevărată, am primit 
Duhul cel ceresc, am aflat credința cea adevărată, nedespartitei 
Sfintei Treimi închinându-ne, că Aceasta ne-a mântuit pe noi”! 
Vederea Luminii este o realitate, nu o închipuire, însă de această 
Lumină se împărtăşeşte fiecare după râvnă şi după putere”. 


În viaţa noastră religioasă sărbătorile au câteva semnificaţii 
duhovniceşti deosebit de importante. Ele nu sunt doar zile în care 
activitatea fizică este înlocuită cu programe de relaxare în fata 
televizorului sau în spaţii de agrement, ci zile în care, în planul 


' Pr. Prof. Dr. Petre Vintilescu, Liturghierul explicat, Editura Institutului Biblic şi de 


Misiune al Bisericii Ortodoxe Române, Ediţia a II a, Bucureşti 1998, p.333. Vezi şi 
Liturghier, Bucuresti 1980, p.156. 


În troparul (imn liturgic care sintetizează semnificaţiile evenimentului sărbătorit) 
sărbătorii Schimbării la Faţă a Mântuitorului (6 august) se exprimă clar faptul că de 
Lumina taborică se împărtăşeşte fiecare după puterea sa de a cuprinde şi înţelege: 
„Schimbatu-Te-ai la faţă în munte, Hristoase Dumnezeule, arătând ucenicilor Tăi 
slava Ta, pe cât li se putea. Strălucească şi nouă, păcătoşilor, lumina Ta cea pururea 
fiitoare...” - Vezi Mineiul pe august, Ediţia a IV-a, Bucureşti 1974, p.67. 

duhovnicesc, se întâmplă ceva cu totul special, o înnoire a omului 
lăuntric în întâlnirea lui cu Dumnezeu. În veacul apostolic Dumini- 
ca nu a fost numită zi de relaxare sau de odihnă, ci „ziua Domnu- 
lui” (Apocalipsa 1, 10). Prin extensiune fiecare sărbătoare este „o zi 
a Domnului”, sau a sfinţilor pe care cinstindu-i, pe Dumnezeu îl 
preamărim. O zi a Domnului, o zi care nu ne aparţine, nu este a noastră, 
dar pe care Dumnezeu ne-a dăruit-o ca să ne bucurăm. Aparti- 
nându-i lui Dumnezeu noi trebuie să o petrecem aşa cum El voiește. 


Sărbătorile” au, în primul rând, o funcţie comemorativă, aniver- 
sară sau anamnetică (&văuvnoc, ews (Á) — pomenire, amintire, 
aducere aminte“), întrucât în cadrul lor memoria vie a Bisericii, 
păstrată în cadrul cultului divin, ne relatează ce s-a întâmplat şi cum 
s-a întâmplat în istoria mântuirii. Cultul divin este o adevărată 
istorie a mântuirii conservată şi transmisă prin intermediul servicii- 
lor divine. O parte importantă a serviciului divin de dimineaţă” din 
ritualul ortodox, numită sinaxar, relatează viaţa şi faptele sfântului 
sau sfinţilor sarbatoriti sau evenimentul comemorat. Evenimentele 
şi faptele istorice, încorporate vieţii liturgice, se înveşnicesc. Prin 
întrupare, Hristos, devenind persoană istorică, redimensionează istoria, 
deschizând o altă perspectivă evenimentelor şi faptelor. Ceea ce 
istoria prezintă deformat, trunchiat sau uită să mai consemneze, se 
înscrie complet şi real în cartea vieţii, în acest tezaur pe care îl numim 
„memoria vesniciei”. Astfel „adevăratele evenimente nu dispar, ei 
sunt păstrate in memoria lui Dumnezeu”. La acest tezaur, sau la 
această memorie, face apel expresia liturgică, frecvent întâlni- 


* Despre sărbători şi semnificaţiile lor, vezi şi: Pr. Prof. Dr. Ene Branişte, Liturgica 


generală, ediţia a Il-a, Bucuresti 1993, p.142-143; Diaconul Nicolae, Semnificaţia 
sărbătorilor, în: „Mitropolia Banatului”, IV(1954), nr.8-10, p.15-20. 


Gh. Badea, Dicţionar grec-român şi român-grec, Editura Maldova, laşi 1997, p.27. 


Este vorba despre Utrenie, una din cele şapte Laude bisericeşti care alcătuiesc servi- 
ciul divin zilnic al Bisericii Ortodoxe. Despre istoricul acestei laude bisericeşti, felu- 
rile, ritualul şi interpretarea ei, vezi pe larg la Pr. Prof. Dr. Ene Branişte, Liturgica 
specială, Bucureşti 1980, p. 101-138. Idem, Slujba Utreniei - Istorie şi explicare în 
„Studii Teologice”, XXIV(1972), nr. 1-2, p. 70-89. 


Paul Evdokimov, Ortodoxia, Trad. de Dr. Irineu loan Popa, Arhiereu vicar, Editura 
Institutului Biblic şi de Misiune al B.O.R., Bucuresti 1996, p. 225. 

tă, "adu-ți aminte, Doamne... ”T înlocuită uneori de expresia „pome- 
neste, Doamne...”. Astfel, ne rugăm lui Dumnezeu să-şi aducă 
aminte (să pomenească ) de cei trecuţi la cele veşnice, sau să-şi 
aducă aminte de noi, cum şi-a adus de poporul ales sau de pocainta 
regelui David. Apel la memoria lui Dumnezeu face şi tâlharul de pe 
Cruce, când zice: ,,Pomeneste-ma, Doamne, (adu-fi aminte) când vei 
veni în împărăţia ta” (Luca 23, 43). Alteori ne rugăm lui Dumnezeu 
să nu-şi amintească de faptele noastre cele rele, să le uite, iar 
Dumnezeu împlineşte cererea şi nu-şi aduce aminte de faptele rele 
ale celui ce se întoarce cu pocăință. 


În al doilea rând, sărbătorile au o funcţie latreutică. Ele sunt 
prilejuri şi forme de expresie ale cultului de adoratie şi de venerație, 
sau mijloace de a preamări pe Dumnezeu si pe sfinţit. Conţinutul 
textelor care alcătuiesc serviciile divine este laudativ”, cu pronunțate 
accente de mulțumire, de aceea se poate spune că sărbătorile au o 
funcție latreutico - euharistică. Această nota euharistica a fiecărei 
sărbători şi a cultului divin în general este dată şi de Sfânta Litur- 
ghie, care încununează serviciul divin zilnic şi care, ea însăşi, este 
numită Euharistie (eUxoproria, ac (1) - multumire)". Căderea în 
păcat este aceea care a transformat pe om într-un cerşetor. Lauda şi 
multumirea sunt exprimări normale şi fireşti ale omului în relaţiile 


Un exemplu concludent în acest sens îl constituie una dintre rugăciunile din cadrul 
Tainei Cununiei din ritualul ortodox: „Adu-ţi aminte de dânşii (de miri), Doamne 
Dumnezeul nostru, precum ţi-ai adus aminte de Enoh, de Sem si de Ilie. Adu-ti 
aminte de dânşii, Doamne Dumnezeul nostru, precum ţi-ai adus aminte de sfinţii Tai 
patruzeci de mucenici, trimitandu-le lor cununi din cer. Adu-ti aminte, Doamne 
Dumnezeul nostru, şi de părinţii lor, care i-au născut şi i-au crescut...” - Vezi 
Molitfelnic, Bucureşti 1998, p. 75. 


Pr. Prof. Dr. Ene Branişte, Liturgica generală, p. 142. 


În Canonul Naşterii Domnului citim: „Hristos Se naște, slaviti-L! Hristos din ceruri, 
intampinati-L! Hristos pe pâmânt, inaltati-va! Cântaţi Domnului tot pământul, şi cu 
veselie laudati-L popoare, că s-a preaslăvit” — imn alcătuit de Sfântul Grigorie 
Teologul, patriarhul Constantinopolului (sec.IV); sau: „Slavă întru cei de sus lui 
Dumnezeu şi pe pământ pace! ca astăzi primeşte Betleemul pe Cel ce şade pururea 
împreună cu Pruncul ce S-a născut...” - Vezi Mineiul pe decembrie, Ediţia a V-a, 
Bucureşti 1975, p. 404. 


10 Gh. Badea, op. cit., p. 71. 

sale cu Dumnezeu. Mai mult, multumirea precede rugăciunea de cerere 
şi împlinirea cererii. La învierea lui Lazăr Mântuitorul Hristos mul- 
tumeste Părintelui ceresc, pentru că L-a ascultat, mai înainte de a fi 
săvârşit minunea, ca şi cum rugăciunea I-ar fi fost deja împlinită: 
„Au ridicat deci piatra, iar lisus „şi-a ridicat ochii în sus şi a zis: 
Părinte, [ti mulțumesc că M-ai ascultat” (loan 11,41). Această ordi- 
ne a rugăciunii, precizată de textul scripturistic, a fost insusita şi de ran- 
duielile de cult şi se reflectă, mai ales, în Sfânta Liturghie. Aici, deşi 
darurile de pâine si vin se sfintesc în timpul epiclezei, preotul multu- 
meste pentru aceasta mai înainte, în prima parte a anaforalei liturgice!!. 


În al treilea rând, sărbătorile au o funcţie pedagogică, instruc- 
tivă sau educativă; „Ele constituie o şcoală a vieţii creştine, un mijloc 
de cultivare şi promovare a virtuţilor morale, a evlaviei şi a iubirii 
de Dumnezeu şi de oameni ”"?. În cadrul lor, prin intermediul imne- 
lor, a rugăciunilor şi a lecturilor, învăţătura de credinţă este făcută 
cunoscută, propăvăduită şi apărată”. În scop didactic textele litur- 
gice au fost folosite chiar dintru început sau, mai bine zis, funcţia 
didactică a sărbătorilor şi a cultului divin în general a determinat 
apariţia imnelor şi textelor liturgice. Ele au fost folosite ca instru- 
mente de apărare şi luptă împotriva ereziilor, perioada ereziilor fiind 
aceea care a determinat apariţia unei imnografii, de inspirație pur 
creştină, cu profund conţinut dogmatic, neîntâlnită până atunci. Această 
situație s-a repetat în secolul XVI, în creştinismul apusean de la 
această dată, care, fiind confruntat cu Reforma, între mijloacele de 
răspuns a preferat alcătuirea unor importante colecţii şi ediţii de texte 
liturgice răsăritene tipărite în Apus, texte folosite ca argumente în 
combaterea inovaţiilor dogmatice protestante. 


„Mulţumim Tie şi pentru Liturghia aceasta, pe care ai binevoit a o primi din mâinile 
noastre, deşi stau înaintea Ta mii de arhangheli...” - Liturghier, Bucureşti 1995, p. 148. 


Pr. Prof. Dr. Ene Branişte, op. cit., p.142. 


Pe larg despre această temă la Pr. Prof. Dr. Ene Branişte, Cultut ortodox ca mijloc 
de propăvăduire a dreptei credinţe, a dragostei, a păcii şi a bunei înţelegeri între 
oameni, în „Studii Teologice”, V (1963), nr. 9-10, p. 626-642. 


Idem, Liturgica generală, p. 29-30. 

În al patrulea rând, sărbătorile au o funcţie soteriologică”. 
Cadrul sfânt al sărbătorilor, în care Dumnezeu este prezent înconjurat 
de sfinţii Săi, înnoieşte făptura umană. Sărbătoarea este o nuntă şi 
nunta o sărbătoare. Şi la una şi la cealaltă Hristos este prezent 
împreună cu Maica Sa şi cu ucenicii Săi (loan 2). Acolo, la nuntă, 
El a prefăcut apa in vin. Aici, în cadrul sărbătorii, vinul devine 
Sângele Său, iar pâinea Trupul Său, iar cei ce văd minunea se 
schimbă ei înşişi după chipul lui Hristos. 


În cele din urmă vom spune că sărbătorile sunt zile în care 
credinciosul devine părtaş al împărăției lui Dumnezeu. Ele sunt 
Chipul, imaginea a ceea ce va să vină. Petrecând împreună cu sfinţii 
la masa Stăpânului, vesnicia este devansată, [inu mai este o 
realitate viitoare, ci una prezentă, distanţa dintre prezent şi veşnicie 
fiind comprimată la maxim. În prezenţa lui Dumnezeu şi a sfinţilor 
Săi, timpul şi spaţiul au alte dimensiuni decât cele pe care le 
cunoaştem noi. O tradiţie pioasă, comună Ortodoxiei şi Romano- 
Catolicismului, ne spune că în momentul mutării Maicii Domnului 
la cele veşnice Apostolii aflați la propovaduire în diferite parti ale 
lumii, au fost aduşi într-o clipă în satul Ghetsimani. Zilelor 
necesare deplasării le-a luat locul clipa, iar distanţa ca şi cum nu ar 
fi existat. Aceasta înseamnă că planul lui Dumnezeu învinge şi 
redimensionează timpul şi spaţiul. Acelaşi lucru se întâmplă şi în 
timpul sărbătorii. Deşi suntem la sfârşitul secolului XX suntem martorii 
şi contemporanii evenimentelor din timpul activității pământeşti a 
Mântuitorului"”. Sărbătorind pe sfinţii care au trăit cu multe secole 


15 Ibidem, p.143. 


16 Această tradiție este consemnată şi de textele liturgice care alcătuiesc slujba Adormirii 


Maicii Domnului (15 august). Iată un exemplu din multe altele care se pot da: „La 
Adormirea ta cea fară moarte, Născătoare de Dumnezeu, Maica Vieții, norii au răpit 
pe Apostoli prin văzduh. Şi pe cei risipiţi prin lume, într-o ceată i-a adunat înaintea 
preacuratului tău trup, pe care l-au îngropat cu cinste...”, Mineiul pe august, p. 179. 


În tradiţia ortodoxă, înainte de primirea Sfintei Împărtăşanii, se rosteşte următoarea 
rugăciune: „Al Cinei Tale celei de taină, Fiul lui Dumnezeu, astăzi, părtaş mă 
primeşte, că nu voi spune vrajmaşilor Tăi Taina Ta, nici sărutare îi voi da ca luda, ci 
ca tâlharul mărturisindu-mă, strig Tie: Pomeneste-ma, Doamne, întru împărăţia Ta”, 
Liturghier, p. 151. 

înaintea noastră şi care acum petrec în ceruri, în sânurile lui Avraam, 
noi suntem contemporanii vieţii şi făptuirilor lor pământeşti dar şi ai 
petrecerii lor în împărăția lui Dumnezeu. 


2. Sărbătorile împărăteşti ale Mântuitorului - perspectivă istorică 


Sărbătorile cele mai importante, atât pentru tradiția răsăriteană 
cât şi pentru cea apuseană, sunt cele închinate Persoanelor Sfintei 
Treimi. Biserica Ortodoxă include în această categorie zece sărbători, 
dintre care şase au dată fixă în calendarul Bisericesc, respectiv: 
Înălţarea Sfintei Cruci (14 septembrie)'*, Naşterea Domnului sau 
Crăciunul (25 decembrie), Tăierea împrejur (1 ianuarie), Botezul 
Domnului (6 ianuarie), Întâmpinarea Domnului (2 februarie) şi 
Schimbarea la fata (6 august), iar patru sunt cu dată variabilă, ele 
alcătuind aşa-numitul ciclu pascal. Acestea sunt: Intrarea în Ierusalim, 
Învierea Domnului, Înălţarea la cer a Domnului, şi Cincizecimea (Rusaliile). 


a) Praznicele împărăteşti cu dată fixă. 


Înălțarea Sfintei Cruci este prima sărbătoare împărătească din 
cursul anului bisericesc. Ea a fost trecută în această categorie de 
sărbători pentru faptul că Sfânta Cruce şi persoana Mântuitorului nu 
se pot separa. În această zi se face amintirea a două evenimente: 
aflarea Sfintei Cruci pe care a fost răstignit Domnul Hristos şi 
înălțarea ei solemnă de către episcopul Macarie a Ierusalimului: şi 
recuperarea Sfintei Cruci, care fusese luată de perși şi înălţarea ei, 
în timpul împăratului bizantin Heraclitis şi a patriarhului Zaharia. 
Începuturile acestei sărbători ar fi in anul 335, an în care, în ziua de 
13 septembrie ar fi avut loc sfinţirea Bisericii ridicată de împăratul 
Constantin cel Mare la Mormântul Domnului’’, iar a doua zi, în 
văzul tuturor celor adunaţi pentru acest eveniment, episcopul Macarie a 


18 A : A x A si A 
Prezentarea se face în ordinea în care se succed ele în cursul anului bisericesc, 


începutul acestuia fiind la data de 1 septernbrie. 


1 Pr. Prof. Dr. Ene Braniște, op.cit., p.2 I5. 

înălțat Sfânta Cruce, care după unele documente a fost descoperită 
în ziua de 13 septembrie” şi aşezată spre cinstire. Generalizarea 
acestei sărbători s-a făcut în secolele imediat următoare. 


Naşterea Domnului (Crăciunul, Natalis Dominis Corporalis), 
pare să fie cea dintâi sărbătoare specific creştină, deşi nu este atât 
de veche ca Paştile şi Rusaliile”. Vechimea acestei sărbători poate 
fi urmărită retrospectiv în documente până în secolul III, când, după 
însemnările istoricului Nichifor Calist”, în timpul prigoanei lui 
Diocletian şi Maximian, multi creştini au fost arşi de vii într-o biserică 
din Nicomidia. Cărţile de cult menţionează că au fost arşi atunci 
20.000 de creştini”. Cât priveşte data serbării au existat diferenţe 
între Răsărit şi Apus. În timp ce Apusul a serbat Naşterea Domnului la 
25 decembrie, în Răsărit, până în a doua jumătate a secolului IV, 
sărbătoarea a fost ţinută la 6 ianuarie, odată cu Botezul Domnului™. 
În prezent doar armenii mai serbează Naşterea Domnului în ziua de 
6 ianuarie. 


Tăierea - împrejur a Domnului (Circumcisio Domini), ţinută 
la opt zile după Naşterea Domnului, sărbătoare care, deşi nu este tot 
atât de veche ca şi cea a Naşterii, din secolul V avem mărturii 
documentare că era deja generalizată”. 


Botezul Domnului (Boboteaza, Epifania sau Teofania) este 
sărbătoare, ca şi celelalte două, cu bază scripturistică, însă menţiuni 
documentare despre ea avem abia din secolul III înainte, în Răsărit, 


% Pr. Dr. Marian Branişte, Peregrinatio ad toca sancta, XLVIII, trad. de Pr. Dr. Marin 


Branişte, în „Mitropolia Olteniei”, XXXIV (1982), nr. 4-6, p. 3. 


*! Pr, Prof. Dr. Ene Branişte, op. cit., p. 157. 


” Istoria bisericească, VII, la Pr. Prof. Dr. Ene Branişte, op. cit., p. 57. 


3 Mineiul pe decembrie, p.483. 


Pr. Prof. Dr. Ene Branişte, op. cit., p. 158-159. Date importante referitoare la această 


temă, vezi la : Lizette Larson-Miller, Christmas season, în: „The New Dictionary of 
Sacramental Worhip”, editat de Peter E.Fink, S.J.,The Liturgical Press, Collegeville, 
Minnesota 1990, p. 205-210; Brian O. Medermott, S.J., Christ, feasts of, in: ,,The 
New..., p. 156-157. 


Pr. Prof. Dr. Ene Branişte, op. cit., p. 161-162. 

şi din secolul IV înainte, în Apus. Ea este menţionată în lista 
sărbătorilor pe care ne-o prezintă Constituţiile apostolice”, iar in 
Testamentul Domnului” este singura sărbătoare menţionată, alături 
de Paşti şi Rusalii. Se pare că, în ceea ce priveşte cele două mari săr- 
bători din perioada de iarnă, Naşterea şi Botezul, între Răsărit şi Apus 
s-a produs un schimb, Apusul oferind Răsăritului, în secolul IV, 
sărbătoarea Naşterii Domnului, iar Răsăritul oferind Apusului, în 
acelaşi secol, sărbătoarea Botezului”. Modul tinerii acestei sărbători a 
variat de la o regiune la alta”. 


Întâmpinarea Domnului (Purificationis Beatae Mariae Virginis), 
sărbătorită la patruzeci de zile după Crăciun, este un alt praznic 
împărătesc închinat persoanei Mântuitorului Hristos. În timp ce în 
tradiția romano-catolică se pune accentul pe curățirea Sfintei Fecioare, 
motiv pentru care sărbătoarea este trecută între cele închinate Maicii 
Domnului, în tradiția ortodoxă accentul este pus pe ducerea pruncu- 
lui Iisus la templu pentru a fi închinat Domnului. Prima mențiune 
documentară despre această sărbătoare o întâlnim în jurnalul de 
călătorie al pelerinei Egeria, unde este numită a patruzecea zi după 
Epifanie“. Aceasta pentru că Naşterea Domnului se serba, în acea 
vreme la Ierusalim, odată cu Epifania. În Răsărit această sărbătoare 
se generalizează în secolul VI, iar în Apus a fost introdusă în anul 494 
în timpul papei Gelasiu. Transferarea datei serbării, de la 14 februa- 
rie la 2 februarie s-a făcut în anul 534, în timpul şi la intervenția 
împăratului Justinian”. 


°° Constitutiile Apostolice, V, 13 şi VIII, 33, trad. de Preot Irineu Mihălcescu, Econom 


Matei Pâslaru şi Econom G. N. Nitu, în: „Scrierile Părinților Apostolici dimpreună 
cu Aşezămintele şi Canoanele Apostolice”, vol. II, Chişinău 1928, p. 129 şi 257. 
Testamentul Domnului nostru lisus Hristos, 1, 28, trad. de Pr. Dr. Nicolae 
Achimescu, Editura Polirom, Iasi 1996, p. 97 şi 137. Vezi şi Brian O. Mcdermott, 
S.J., op. cit., 202-203; 

Pr. Prof. Dr. Ene Branişte, op. cit., p.163. 


27 


Despre solemnitatea acestei sărbători şi despre modul tinerii ei la Ierusalim, la 
sfârşitul secolului IV, ne dă informaţii pelerina Egeria în jurnalul ei de călătorie - 
vezi trad. cit., p. 356-357. 

Peregrinatio..., trad. cit., p,357. 

Pr. Prof. Dr. Ene Branişte, op. cit., p. 165-166. Brian O. Mcdermott, B.J., op. cit., 

Schimbarea la fafa (Transfiguratio Domini nostri Jesu Christi), 
este ultimul praznic împărătesc cu dată fixă din cursul anului biseri- 
cesc. Deşi ar putea să fie mai veche, această sărbătoare începe să fie 
menţionată în documente în prima jumătate a secolului V, iar gene- 
ralizarea se produce până în secolul VIII, când mari imnografi 
compun imne pentru slujba acestei sărbători”. 


Sărbătorile împărăteşti cu dată schimbătoare încep, potrivit 
ordinii în care se succed pe parcursul anului bisericesc, cu Intrarea 
în Ierusalim a Mântuitorului (Duminica Stâlpărilor sau a Floriilor). 
Primele documentare despre această sărbătoare provin din secolul 
IV. Numeroşi părinţi şi scriitori bisericeşti fac referire la ea, iar 
pelerina Egeria, în jurnalul ei, ne transmite şi câteva date privitoare 
la modul şi locul desfăşurării solemnitatilor legate de slujba acestei 
sărbători”. În Apus menţiuni despre existenţa acestei sărbători apar 
mai târziu, la Sfântul Isidor de Sevilla”. 


Sărbătoarea Sfintelor Paşti este fără îndoială cea mai mare şi 
mai importantă dintre toate sărbătorile, pentru că ea reactualizează 
evenimentul prin care Mântuitorul ne-a trecut „din moarte la viață 
şi de pe pământ la cer”. Dată fiind importanţa evenimentului Învierii 
în istoria mântuirii, dar şi în perspectivă eshatologică, Paştele a fost 
sărbătorit de creştini, ca şi Duminica şi Rusaliile, încă din veacul 
apostolic. Mentiunile documentare privitoare la această sărbătoare 
sunt atât de numeroase“ încât nimeni nu ar putea să conteste 
vechimea ei. Modul diferit de a tine această sărbătoare, ca şi data la 


p.203; Brian E. Daley, S.J., Mary, Feasts of, in „The New...:”, p. 821. 
Prof. Dr. Ene Branişte, op. cit., p. 167. Vezi şi Brian O. Mcdermott, S.J., op. cit., p. 203. 


3 Peregrinatio..., XXX şi XXXI, trad. cit., p. 362-363. Vezi si Pr. Dr. Marin Branişte, 
Însemnările de călătorie ale peregrinei Egeria, în „Mitropolia Olteniei”, XXXIV 
(1982), nr. 4-6, p. 296. 


Pr. Prof. Dr. Ene Braniste, op. cit., p. 171. 
Idee ce apare in imnele care se canta in noaptea invierii si in toata perioada pascala. 


Pr. Prof. Dr. Ene Branişte face referire la multe dintre aceste documente - vezi op. cit., 
p. 173-179. Vezi şi: Pr. Dr. Marin Branişte, op. cit., p. 300-301; Peregrinatio..., trad. cit., 
p. 369-371; Richard N. Fragomeni, The Easter season, în „The New...”, p. 375-382. 

care se tinea, au dat naştere la aşa-numitele controverse pascale, din 
secolele II-III. Din păcate această temă este încă de actualitate, Biseri- 
cile nereuşind nici în prezent să fie „una ” cel putin atunci când este 
sărbătorit cel mai mare eveniment din istoria sfântă a mântuirii. 


La patruzeci de zile după înviere sărbătorim Înălțarea la cer a 
Domnului (Ascensio Domini). Este una dintre sărbătorile foarte 
vechi fiind menţionată în Constitutiile Apostolice” şi în alte documente 
ale vremii“. La început, în tot Răsăritul creştin, sărbătoarea Înălţării 
Domnului era ţinută odată cu cea a Rusaliilor, adică la cincizeci de 
zile după Înviere. Spre sfârşitul secolului IV, avem menţiuni docu- 
mentare care consemnează faptul că acest eveniment începuse a fi 
sărbătorit independent de Rusalii”. De la începutul secolului V, 
această situaţie se generalizează“. Sărbătoarea a căpătat o solemni- 
tate deosebită mai ales după ce Împărăteasa Elena, mama împăra- 
tului Constantin cel Mare, a zidit o biserică pe Muntele Eleonului, 
în cinstea Înălţării Domnului. 

Duminica Pogorării Duhului Sfânt (Dominica Pentecostes) 
este sărbătoarea care încheie ciclul pascal. Este o sărbătoare foarte 
importantă şi foarte veche. Apare menţionată în cele mai vechi liste 
ale sărbătorilor“! şi la părinţii şi scriitorii bisericeşti din cele mai 
vechi timpuri“. Împreună cu sărbătoarea săptămânală a creştinilor, 
duminica, şi cu cea a Sfintelor Paşti, sărbătoarea Pogorârii Sfântului 
Duh este de origine apostolică. Sărbătoarea Învierii şi cea a Cincizecimii 
sunt cele mai mari sărbători ale întregii spiritualităţii creştine. Come- 
morarea acestor evenimente dau sens întregului an liturgic, iar 


37 Constitutiile Apostolice, V, 20 si VIII, 33, trad. cit., p. 139 si 257. 


Despre toate aceste menţiuni documentare vezi: Pr. Prof. Dr. Ene Branişte, op. cit., 
p. 179-180. 


Peregrinatio..., XLU, trad. cit; p. 372. 
Pr. Prof. Dr. Ene Baniste, op. cit., p. 180. 
4l Constitutiile Apostolice, V, 20 si VIII, 33, trad.cit., p.139 şi 257. 


O trecere in revistă a lor o face Pr. Prof. Dr. Ene Branişte, op. cit., p, 181-182. Vezi 
şi: Walter J.Woods, Pentecost, în „The New...”, p. 948; Richard N. Fragomeni, op. 
cit., p. 378-379. 

reactualizarea lor dau sens adevărat existenței noastre a 


3. Sărbătorile domneşti ale Mântuitorului - evaluare în perspectiva 
dialogului ortodox - romano-catolic. 


Sărbătorile, prin însuşi structura lor, au o funcție unificatoare. 
Ele adună la un loc pe cei de aceeaşi credință, sub asistența şi lucra- 
rea Duhului Sfânt, spre slava unicului şi adevăratului Dumnezeu. 
Adunați pentru a sărbători, credincioşii devin „una ”; un singur trup. 
Diferenţele sociale, profesionale, de vârstă etc., dispar: „Nu mai 
este iudeu, nici elin; nu mai este nici rob nici liber; nu mai este 
parte bărbătească si parte, femeiască, pentru că voi toţi una sunteți 
în Hristos Iisus” (Galateni 3, 28). În Sfânta Liturghie ne rugăm ca 
această stare să se întâmple efectiv: „şi ne dă nouă, cu o gură şi o 
inimă, a slăvi şi a cânta preacinstitul şi de mare cuviință numele Tău, 
al Tatălui şi al Fiului şi al Sfântului Duh...” Contopirea gându- 
rilor multe, într-unul singur şi a simtirilor multe, într-una singură face 
din sărbătoare o imagine a împărăției lui Dumnezeu, iar pe cei ce 
sărbătoresc, părtaşi ai acestei imparatii, care nu este nici mâncare nici 
băutură, ci dreptate şi pace şi bucurie în Duhul Sfânt (Romani 14, 17). 
Sărbătoarea este o pregustare a Împărăției lui Dumnezeu şi o expe- 
rimentare a ceea ce credinciosul este chemat să trăiască în veşnicie. 
Ea unifică pe cei de pe pământ întrolaltă şi pe cei de aici cu cei din 
ceruri. Când sărbătoarea nu mai unifică, înseamnă că noi am pierdut 
semnificaţiile ei profunde. Având în vedere aceste aspecte considerăm 
ca, funcţia unificatoare a sărbătorilor constituie un temei fundamental 
pentru dialogul inter-teologic. 


În al doilea rând, trebuie să spunem că sărbătorile închinate 
Mântuitorului Hristos au constituit, pentru o îndelungată perioadă 
de timp, un patrimoniu comun Răsăritului şi Apusului. Un patrimo- 
niu dăruit nouă, nu creat de noi. În slujba Învierii, din ritualul 


% Alexander Schmemann, Liturgy and tife: Christian development through liturgical 
experience, second edition, New York 1983, p. 76-79. 


4 Liturghier, p.143 

ortodox, afirmăm această realitate, folosind cuvântul psalmistului care 
zice: „Aceasta este ziua pe care a făcut-o Domnul să ne bucurăm şi 
să ne veselim întru ea”. Separarea Bisericilor a creat „egoismul 
liturgic” care a introdus expresiile: „sărbătorile noastre” şi ,, sar- 
bătorile lor”. Fără îndoială, în prezent sărbătorile şi mai ales modul 
de a serba ţin de identitatea fiecărei Biserici, însă trecutul, când 
înţelegem că fiecare sărbătoare a făcut-o Domnul, poate constitui 
un bun exemplu pentru dialogul actual. 


În al treilea rând, prin intermediul sărbătorilor se perpetuează 
în noi şi intre noi, până la sfârşitul veacurilor, darurile lăsate de 
Mântuitorul Hristos celor ce cred in El. Prin Naşterea şi Învierea sa, 
Hristos instaurează pacea ca temei şi condiţie a relaţiilor interumane şi 
a relaţiilor omului cu Dumnezeu. Imnul îngerilor cântat la Naşterea 
Domnului (Luca 2, 14) se repetă frecvent, ca un refren, în imnele 
care alcătuiesc slujba acestei sărbători”. Aceeaşi situaţie o întâlnim 
în dimineaţa Sfintei Învieri, şi la opt zile după aceasta, când 
Mântuitorul Hristos, arătându-se ucenicilor Săi, le spune: „Pace 
vouă!” (loan 20, 19, 21, 26), mesaj preluat şi de imnele slujbei din 
Duminica Sfântului Toma“. Ceea ce s-a petrecut atunci nu este 
suficient să amintim în cadrul cultului, ci să şi reactualizăm, 
experimentând în relaţiile cu noi înşine şi cu credincioşii aparținând 
altor confesiuni creştine. 


În al patrulea rând, menţionăm faptul, deosebit de important, 
că sărbătorile transfigurează făptura umană. Sărbătoarea Schimbării 
la Faţă nu este numai sărbătoarea transfigurării noastre, ci şi a rela- 
tiilor dintre noi. Urcarea pe Tabor preînchipuie urcuşul duhovnicesc 
prin care relaţiile interumane sunt redimensionate. 


În cele din urmă reamintim că în secolele II - III Biserica a 
găsit resursele şi căile pentru a pune capăt controverselor pascale, 
preferând pacea şi unitatea în locul tulburărilor şi dezbinării. De 
aceea şi în prezent, chiar dacă suntem orientati permanent spre 


% Vezi Mineiul pe Decembrie, slujba zilei de 24. 


4 Vezi Penticostarul, Ediţia a V-a, Bucuresti 1970, slujba din Duminica Sf. Toma. 

veşnicie, trebuie să ne întoarcem la experienţa celor ce au fost 
înaintea noastră. 


Summary 


The study entitled: the feast of our Saviour in The Orthodox Church - 
an assessment in the prospect of the Orthodox - Roman-Catholic 
dialogue, has three main parts. 


In the first part I presented the spiritual meanings of the feasts. 


The second part of the study deals with historical aspects concerning 
Jesus Christ’s feasts. 


In the last part of this study I did an assessment in the prospect of the 
Orthodox - Roman-Catholic dialogue. I pointed out that every feast has 
a unifying role and if it does not unify us it means that we have a wrong 
understanding about the contents and meanings of the feats. In addition 
I pointed out the fact that the feasts of Jesus Christ belong to the 
unseparated Church. Peace and joy are typical dimensions af the feasts 
and they have to become realities of our experiences and of our 
relationships as well. Finally, seeing how the Church solved the 
conflicts generated by liturgical disagreements we have to go back, 
even we are going towards the kingdom of God, to the past experience 
and to learn from that. 


